kardosdrur/scandi-wiki huggingface dataset:
Endemann


Endemann ( "ende-mand; Den beboer af ende") er et tyskt efternavn, der henviser til blandt andre:

Listen 
  (1885, , Obfr.1950, Amberg), en tysk politiker
  (1857, Fulda1936, Heidelberg), en tysk jurist
  (f. ?, Samoa), en samoansk-newzealandsk akademiske, læge, og fa'afafine
  (f. 1942, Essen), en tysk skuespiller og stemmeskuespiller ∞  (f. 1953, Paris)
  (f. 1976, Hamburg), en tysk filminstruktør
  (f. 1988, Hamburg), en tysk skuespillerinde, skønhedsdronning og model
 Marine Endemann (f. ?, [?])
 Jannik Endemann (f.  1983)
  (1796, 1846, Marburg/Lahn), en tysk jurist
  (f. 1969, Neuß am Rh. ()), en tysk iværksætter
 Karl ((Carl) Heinrich Julius) Endemann (1836,  (, , ), NL1919, Kiel), en tysk sprogforsker ∞ Wilhelmine Auguste Franziska von Schimmelmann (1838, Berlin1911, Kiel)
 , pseudonym: «Steve Modana» (f. 1980, Bochum), en tysk musikproducer, sangskriver, remixer og DJ
 Wilhelm Endemann (1809–1891) (1809, Bochum1891, Bonn), en tysk kul købmand, minedrift iværksætter
 Konrad Endemann ∞ Charlotte Wilhelmine 
  (1825, Marburg/Lahn1899, Cassel), en tysk jurist og politiker
  (1833, Marburg/Lahn, Cassel1909), en tysk læge, og medlem af den tyske Rigsdag

Se også

Lignende efternavne 
  (Endelmann, Endelman ), ,  (< Andreas)
 ,  (-ß), , http://www.verwandt.de/karten/absolut/endert.html , Endermann , , ,  (< Andreas)

Fordeling 
 Endemann 
 (-) Endmann , Endtmann 
 http://www.verwandt.de/karten/absolut/end.html , http://www.verwandt.de/karten/absolut/endt.html 
 http://www.verwandt.de/karten/absolut/ende.html , http://www.verwandt.de/karten/absolut/enden.html , Endner  (http://www.verwandt.de/karten/absolut/endtner.html ), Endes

Fodnoter 

Tyske efternavne
Christian Leth-Espensen

Christian Leth Espensen (skrev sig Leth-Espensen) (21. november 1855 på Højlund ved Alken, Dover Sogn – 3. februar 1933 i Viby ved Aarhus) var en dansk gårdejer og politiker. 

Han var søn af gårdejer Espen Nielsen (1819-1880) og Mette Pedersen (1829-1898), var i tre vinter- og et sommerhalvår på Viby Højskole hos Lars Bjørnbak, hvilket på afgørende vis kom til at præge hans politiske perspektiv. Han var på Faurbogaard Agerbrugsskole 1876-77 og blev 1885 ejer af Vibygård ved Aarhus. 

Han var 1883-89 og 1904-07 medlem af Viby Sogneråd og stillede første gang op til Folketinget for Venstre i Vestervigkredsen ved valget i 1892. Her blev han ikke valgt, men allerede samme år fik han et mandat ved det suppleringsvalg i Odderkredsen, blev genvalgt ved valget i 1895, men faldt ved valget i 1898. Han stillede også forgæves op i kredsen ved valget i 1903.

I stedet blev Leth-Espensen valgt i Kjellerupkredsen ved valget i 1909, men røg allerede ud af tinget 1910. Leth-Espensen var repræsentant i Kreditforeningen af jydske Landejendomsbesiddere fra 1901 og medlem af Kommissionen af 1909 angående besparelser på Finansloven. 

Han blev første gang bemærket under "smørkrigen" 1887-88, hvor han stod side om side med Vilhelm Lassen (de er sammen gengivet i et xylografi fra 1888). Inden for Venstre tilhørte han indtil forliget med Højre i 1894 Det Forhandlende Venstre, var derefter som regel løsgænger og var 1909–10 i valggruppe med Det Radikale Venstre. Hans bjørnbakske holdning ledte ham til en ekstremt agrarisk position (pjecen Frem. Bondemand, frem! Hvad vil Agrarerne?, 1892), som endda gik videre end Bjørnbaks ideologi. Således var Leth-Espensen modstander af militærudgifter og værnepligt, forhøjelse af lærerlønninger og valgkredsomlægning og af grundlovsforslaget af 1912 (pjecen Bondetanker i Anledning af Grundlovskampen, 1913).

Leth-Espensen bidrog hyppigt til Aarhus Amtstidende, og var modstander af dagbladets afvigelse fra den bjørnbakske linje. Dette bragte ham i opposition til Niels Neergaard i de fem år, denne var bladets redaktør. Han var med samme Neergaards ord "en velbegavet Mand med en indtrængende, stærkt aggressiv Veltalenhed, energisk og initiativrig". 

Leth-Espensen blev gift 1. august 1879 i Hasle ved Aarhus med Johanne Marie Micholine Michelsen (Trige) (9. september 1858 på Haslegård i Hasle - 22. juli 1938 i Viby), datter af gårdejer og sognefoged Mikkel Jensen (Trige) (1815-1877) og Ingeborg Mikkelsdatter (1819-1903).

Han er begravet på Viby Kirkegård.

Kilder 

 
 

Personer fra Jylland
Landmænd fra Danmark
Tidligere folketingsmedlemmer fra Venstre
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Kommunalbestyrelsesmedlemmer fra Venstre
Erik Åkerberg

Karl Erik Emanuel Åkerberg (19. januar 1860 i Stockholm - 20. januar 1938) var en svensk komponist, der først virkede som kantor ved den tyske kirke i Stockholm, senere som organist ved synagogen og som dirigent (filharmonisk selskab, Bellmans-koret, Cæcilia-koret, Par Bricole m.fl.). 1887—88 studerede han komposition hos César Franck i Paris. Åkerberg har komponeret større arbejder for orkester og for kammermusik, pianostykker og sange og flere korværker, »Prinsessan och svennen«, »Törnrosas saga«, »Flygande holländaren«, »Foran Sydens Kloster«, en Tyge Brahe-Kantate, Operaen »Turandot«. Han optrådte på koncerter i Sverige og København. Åkerberg udgav 1910 »Musiklifvet inom Par Bricole 1779—1890«.

Kilde 
 

Organister fra Sverige
Komponister fra Sverige
Svenskere i 1800-tallet
Svenskere i 1900-tallet
Personer fra Stockholm
Global Green Growth Institute

Global Green Growth Institute (GGGI eller 3GI) er en international organisation, der arbejder på at forene økonomisk vækst og miljømæssig bæredygtighed. GGGI er stiftet i 2010 og har hovedkontor i Seoul. Lars Løkke Rasmussen var formand for organisationen i en periode fra 2012 til 2014. Organisationen har 18 lande som medlemmer.

Løkke Rasmussen modtog megen kritik efter, at det kom frem, at han havde haft et stort overforbrug for GGGI's penge i forbindelse med sin formandspost.

Medlemmer

Se også 
 Global Green Growth Institute-sagen

Kilder 
 http://www.fyens.dk/article/2388050:Indland-Fyn--FAKTA-om-GGGI
 http://politiken.dk/politik/ECE2108750/ekspert-gggi-penge-ryger-i-sort-hul/ 
 http://www.dr.dk/Nyheder/Politik/2013/10/21/1021175828.htm

Website 
 http://gggi.org/

Internationale organisationer
Etableret i 2010
Gottlieb Wilhelm Bischoff

Gottlieb Wilhelm Bischoff (født 21. marts 1797 i Dürkheim a. d. Haardt, død 11. september 1854 i Heidelberg) var en tysk botaniker.

Bischoff, der var professor i botanik ved Heidelbergs Universitet, er kendt som forfatter af en botanisk terminologi (Die botanische Kunstsprache in Umrissen, 1822) samt som en fremragende forsker på de blomsterløse planters dengang meget dunkle område (Die kryptogamischen Gewächse Deutschlands und der Schweiz, 1828). Han var samtidig med Treviranus og Link og tilhørte datidens af Goethe stærkt påvirkede, naturfilosofiske skole. Han opdagede blandt andet spermatozoiderne hos Chara og gjorde mange værdifulde iagttagelser over kryptogamernes spiringshistorie; også af en lærebog (Lehrbuch der allgemeinen Botanik, 1834—39) samt af den kendte Handbuch der botanischen Terminologie und Systemkunde, 1833—44, 3 bind med 77 tavler, var han forfatter.

Kilder 

 

Botanikere fra Tyskland
Ansatte ved Heidelbergs Universitet
Faglitterære forfattere fra Tyskland
Tyskere i 1800-tallet
Salmonsens
Treviranus

Treviranus har flere betydninger:

Navne 
 Gottfried Reinhold Treviranus (1776–1836) − tysk læge og naturforsker
 Ludolph Christian Treviranus (1779–1864) − tysk botaniker
Barndommens gade (flertydig)

Barndommens gade kan være forskellige ting:

 Barndommens gade - en roman skrevet af Tove Ditlevsen, 1943.
 Barndommens gade (film) - skrevet af Erik Thygesen, 1986, efter Ditlevsens roman.
 Barndommens Gade (album) - skrevet af Anne Linnet, 1986 med inspiration af Ditlevsens roman

Se også 
 Barndommens land - fra Oven visse vande af Povl Dissing (sammen med Benny Andersen, 1982)
Samuel Åkerhielm den yngre

Samuel Åkerhielm den yngre (1684-1768) var en svensk politiker, søn af Samuel Åkerhielm den ældre.

Karriere 
Den yngre Åkerhielm blev 1706 ansat i Kansliet og fulgte siden Karl XII på hans krigstog. 1720 blev han krigsråd og steg hurtig i den følgende tids indre uro; 1728 udnævntes han til præsident i Åbo Hofrätt; 1731 til friherre. Åkerhielm, som personlig var meget uforsonlig, var en overordentlig dygtig embedsmand og en af sin tids mest fremragende statsmænd. Det skyldes væsentlig hans anstrengelser, at det ældre hueparti måtte vige, og at Arvid Horn faldt. Åkerhielm kom nu selv ind i statsrådet, men han viste sig der for klog til at ville gå i spidsen for sit sejrende hattepartis eventyrlig-chauvinistiske krigspolitik. Han slog tværtimod i sin politik ind på de samme linjer, som Horn havde fulgt, hvad der naturligvis blev udlagt som, at det var pur ærgerrighed, der havde gjort ham til Horns modstander, ligesom det gjorde ham yderst hadet blandt Hattene. Efterhånden blev Åkerhielm Huernes leder. Han gik i sin partilidenskab - et barn af sin tid - ikke af vejen for at bruge russisske penge til at holde sit parti sammen med, men ikke til egen berigelse, ligesom han gav den russisske ambassadør råd og oplysninger - alt for at styrte de fælles politiske modstandere. 1747 måtte Åkerhielm tage sin afsked uden pension efter forgæves at have sat sig imod Hattepartiets letsindige økonomiske politik: at gøre Riksbanken til forlægger for alle mulige industrier og foranstalte alt for stor seddelemission. Samtidig måtte han opgive den indbringende stilling som överstemarskalk.

Resten af sit liv tilbragte han på Margretelund og skal endnu en tid have vedligeholdt forbindelsen med de russisske udsendinge, som i største hemmelighed søgte råd hos ham. Hans politik steg dog ret snart i kurs, og der blev 1767 slået en skuemønt til hans ære, ligesom man tilbød ham plads på ny i rådet, hvad han dog på grund af sin høje alder afslog. 1851 slog Svenska Akademien en mindepenge over ham.

Litteratur 
 J. R. Kjellén: »Samuel Åkerhielm d. y. och de ryska stämplingarna i Sverige 1746-49«, i Hist. Tidskrift 1894

Referencer 

Rigsråder fra Sverige
Personer fra Stockholm
Friherrer fra Sverige
Personer i frihedstiden
Dommere fra Sverige
Officerer fra Sverige
Rigsmarskaller fra Sverige
Sulsted-Ajstrup Sognekommune

Sulsted-Ajstrup Kommune var frem til kommunesammenlægningen i 1970 en kommune i det daværende Aalborg Amt. Kommunen bestod af de to sogne Sulsted Sogn og Ajstrup Sogn. En del af Hammer Bakker lå i kommunen.

Efter 1970 blev Sulsted-Ajstrup Kommune en del af Aalborg Kommune i Nordjyllands Amt. Dog blev en del af Vildmosen (i Ajstrup Sogn) overført til Brønderslev Kommune i det tidligere Hjørring Amt.

Sulsted-Ajstrup Kommunes administration (kommunekontor) var beliggende ved den daværende Hovedvej 14 i Sulsted.

Aalborg Kommunes historie
Hammer Bakker
Kommuner i Aalborg Amt
Sulsted
Vonsild Mølle

Vonsild Mølle var en vindmølle i Koldings sydlige bydel Vonsild. Den blev opført af Jens Peter Andersen i 1877, da Vonsild var en landsby langt uden for købstaden.

Ved vindstille fik møllens kværne kraft fra dampmaskinerne hos naboen Andelsmejeriet Godthåb. Senere fik møllen sin egen drivkraft i form af en dieselmotor.

Vindmøllen brændte i 1932, hvor den mistede sine vinger og den stråtækte hat. Hatten blev erstattet af et lysthus, et "kikkenborg", opført i bindingsværk. Da Andelsmejeriet Godthåb blev lagt sammen med Kolding Andelsmejeri i 1938, overtog Vonsild Mølle bygningerne. Møllen blev i 1966 udvidet med en række siloer.

Jens Peter Andersens oldebarn solgte i 1993 møllen, først til Superfos og så til DLG, der ophørte med sine aktiviteter på møllen i 2002. Her blev siloerne revet ned, men resten gik i forfald.

Efter flere års forgæves forsøg på at få ejeren til at renovere bygningerne tilbød Kolding Kommune at betale for at få nedrevet den gamle mølle. Og boligselskabet Lejerbo var interesseret i at bygge boliger på grunden i tilknytning til selskabets afdeling Mølleparken.

I sommeren 2016 blev Vonsild Mølle revet ned.

Noter

Eksterne kilder/henvisninger 
 Billeder af møllen på Moelle-forum.dk

Bygninger, konstruktioner og anlæg i Kolding
Tårnmøller i Danmark
Language of the Heart

Language of the Heart er det niende studiealbum fra den danske sangerinde Sanne Salomonsen. Det udkom den 25. februar 1994 på Virgin. Efter blues-albummet Where Blue Begins (1991), indspillede Sanne Salomonsen et mere rocket album i Ocean Way Studio i Los Angeles, med musikere fra Little Feat. Albummet blev produceret af Nick Davis, og co-produceret af Sanne Salomonsen. 

Language of the Heart blev også udsendt internationalt, men gennembruddet udeblev da Sanne fravalgte at flytte til USA til fordel for hendes søn. Om det mislykkedes forsøg på at slå igennem i USA sagde Sanne, "Det var ikke så meget at lave pladerne, men alt det med at promovere dem bagefter. [...] For mig handler det om at spille, og det lagt sammen med at bo i Nordjylland og hele tiden rejse til USA og samtidig være en god mor, det kunne jeg ikke få til at gå på i en højere enhed". I stedet valgte sangerinden at fokusere på Skandinavien. I Danmark modtog albummet tre-dobbelt platin for 150.000 solgte eksemplarer, og var med 170.000 eksemplarer det bedst sælgende album i 1994.

Spor

Musikere 
Sanne Salomonsen – vokal, co-producer
Bill Payne – keyboard
Paul Barrère – guitar
Fred Tackett  – guitar
Kenny Gradney – bas
Sam Clayton – percussion
Kenny Aronoff – trommer
Nick Davis – producer, mixer
Steve Holroyd – tekniker
Maggie Ryder – kor (spor 4, 5, 7)
Miriam Stockley – kor (spor 4, 5, 7)

Hitlister

Kilder 

Album fra 1994
Sanne Salomonsen-album
Annual Danish Aggregate Model

Annual Danish Aggregate Model (forkortet med akronymet ADAM) er en økonomisk model, der anvendes af bl.a. Finansministeriet til at analysere den makroøkonomiske udvikling. Den har siden opbygningen i starten af 1970'erne spillet en central rolle i centraladministrationens samfundsøkonomiske analyser og i den økonomisk-politiske beslutningsproces.

Modellen repræsenterer den traditionelle syntese mellem keynesiansk og neoklassisk teori. Det vil sige, at produktionen og arbejdsløsheden på kort sigt er bestemt af efterspørgslen, og på lang sigt af udbuddet.

ADAM blev oprindeligt opbygget af Ellen Andersen, Danmarks første kvindelige professor i økonomi, på Økonomisk Institut ved Københavns Universitet. Hendes doktorafhandling fra 1975 indeholdt således delen En model for Danmark 1949-65, der beskrev den første version af ADAM. Allerede inden disputatsforsvaret var udbygningen og vedligeholdelsen af modellen blevet overtaget af Danmarks Statistik, som siden har stået herfor. Ellen Andersen har dog også efter 1975 deltaget i dette arbejde, bl.a. som medlem af bestyrelsen for ADAM.

De vigtige sammenhænge i ADAM beskrives i modellens dokumentation, det centrale dokument, hvor modellens egenskaber og baggrunden for opbygningen af ADAMs enkeltelementer er beskrevet. Dokumentationen opdateres med jævnlige mellemrum.

ADAM og MAKRO 

I 2017 tog Finansministeriet initiativ til at påbegynde udviklingen af en ny makroøkonomisk model, der simpelthen fik navnet MAKRO, som enten et supplement eller en afløsning for ADAM. Baggrunden var en utilfredshed  med ADAMs begrænsninger, især i forbindelse med langsigtede analyser af eksempelvis finanspolitisk holdbarhed og strukturreformer som virkningen af højere efterløns- og pensionsalder. Formålet med MAKRO er dermed at rette op på nogle angivelige teoretiske svagheder, som ADAM har været kritiseret for i en årrække. Blandt andet har kritikere ment, at modeller som ADAM ikke kan adskille årsag og virkning og dermed ikke bør anvendes til analyser af ændringer i den økonomiske politik. MAKRO er i modsætning til ADAM en såkaldt generel ligevægtsmodel, og med et skifte fra ADAM til MAKRO vil man dermed træde et skridt i retning af en model, som er mere teoretisk funderet, hvor ADAMs styrke har været dens empirisk funderede tilgang.

Se også 

Økonomisk model

Kilder

Ekstern henvisning 

Danmarks Statistiks beskrivelse af ADAM

Danmarks økonomi
Makroøkonomiske modeller
Danmarks Statistik
Leif Wium

Leif Wium (30. august 1920 i Holstebro – 7. oktober 2013) var en dansk direktør og frihedskæmper.

Wium blev handelsuddannet i Aalborg og ønskede at komme til Grønland, hvilket dog ikke lykkedes, fordi hans afrejse til Upernavik i april 1940 blev forhindret af den tyske besættelse af Danmark. Han aftjente sin værnepligt i Den Kongelige Livgarde 1941-42, arbejdede som repræsentant i København, og under Besættelsen gik han ind i modstandsarbejde som afdelingsleder i Holger Danske og medlem af Hjemmefronten. Han anvendte dæknavnene "Leif, Lars, Lennart, Winter, Jepsen" og deltog i illegal presseaktivitet og industrisabotage.

18. januar 1945 blev Leif Wium sammen med andre Holger Danske-folk arresteret af HIPO-korpset ud for Sankt Lukas Stiftelsen i Hellerup. 6. februar ankom han til Frøslevlejren og blev 16. februar sendt mod koncentrationslejren Dachau, hvortil han ankom den 22. februar. Siden blev han den 23. marts sendt til Neuengamme. 29. april 1945 blev han sat på De Hvide Busser, men flygtede fra transporten og indgik atter i illegalt arbejde frem til Befrielsen.

Leif Wium fortsatte sin handelskarriere og fik en række direktørposter i USA, hvor han levede i Connecticut som udlandsdansker. Han var direktør i Carlsberg USA, The Danish Pavillion Expo New York, Revlon Scandinavia og Revlon Danmark.

Han vendte siden hjem til Danmark, hvor han døde i 2013. Han er begravet  på Ringe Kirkegård på Fyn.

Kilder 
 
 Opslag i database over Dauchau-fanger
 "Døde", Kristeligt-dagblad.dk, 12. oktober 2013.

Medlemmer af Holger Danske
Ofre for nazismen fra Danmark
Erhvervsfolk fra Danmark
Carlsberg
Danskere i 1900-tallet
Personer fra Holstebro
Medlemmer af Hjemmefronten
Trianon (bageri)

Trianon er et dansk engrosbageri og en bagerikæde med hovedsæde i Kastrup. Firmaet er kongelig hofleverandør.

Historie 
Trianon blev grundlagt af bagermester Jørgen Anton Ludvig Vinther den 15. september 1940, da han som søn af en bagermester i Næsby på Lolland overtog en bagerbutik på Nygårdsvej på Østerbro.
 
Virksomheden voksede, og i 1959 overtog bagermester Vinther det kongelige hofbageri E. Rubows Eftf., Vimmelskaftet 37 (Strøget). Den 4. marts 1970 fik Trianon selv prædikat af kongelig hofleverandør. Siden har Vinthers sønner, bagermestrene Bøje Vinther og Max Vinther, overtaget Trianon, som de stadig driver. I 1999 blev Trianon tildelt Det Danske Gastronomiske Akademis hæderspris for sine franske bondebrød.
 
Fra Vimmelskaftet blev virksomheden drevet indtil den 15. november 1998, hvor produktionen blev flyttet til mere moderne rammer på Amerikavej på Vesterbro. Den 19. januar 2008 flyttede Trianon atter til nye lokaler på Kirstinehøj, Kastrup, hvor et nyt bageri var blevet opført.
 
Trianons produktion og salg af bageri- og konditorivarer retter sig især mod hoteller, hospitaler, kantiner, skoler samt andre detailhandlere. Virksomheden, som selv driver fire bageriudsalg i københavnsområdet, beskæftiger ca. 25 udlærte bagere og konditorer, hvortil kommer pakkepersonale, chauffører og rengøringspersonale.

Kilder 
 Trianons hjemmeside 

Bagerier i Danmark
Leverandører til Det Kongelige Danske Hof
Kastrup
Tidligere virksomheder i København
Etableret i 1940
Ib Ibsen

Ib Pedersen Ibsen (født 24. juni 1801 i Humlum Sogn ved Lemvig, død 12. maj 1862 i København) var en dansk anatom. 

Ibsen var oprindelig sømand; men da han mistede det ene ben, gav han sig til at studere kirurgi og tog 1826 kirurgisk eksamen. Allerede året efter blev han prosektor ved Kirurgisk Akademi, og her fik han lejlighed til at udvikle sine ganske ualmindelige evner til at lave anatomiske præparater, der snart blev bekendte og søgte ikke blot i Danmark, men rundt omkring i udlandet, hvortil han solgte en stor mængde.

Ganske særlig er hans injektionspræparater og hans præparater af øret blevne bekendte. I 1842 gik han ved sammensmeltningen af det medicinske fakultet og det Kirurgiske Akademi over til universitetet, stadig som prosektor, men 1846 overraskede han den medicinske verden ved at sejre over Adolph Hannover i konkurrencen om lektoratet i anatomi. 1849 blev han titulær professor, 1850 Ridder af Dannebrog, og i 1861 blev han ordentlig professor.

Ibsen var en dygtig, af de studerende meget afholdt lærer, hvis forelæsninger var meget klare og støttedes ved hans udmærkede tegnetalent. Han udgav kun selv sit fortrinlige konkurrencearbejde: Om de anatomiske Varieteter, men 1881 udgav Panum på Carlsbergfondens bekostning endnu et udmærket arbejde af ham: Om det indre Øres Anatomi, betragtet fra et sammenlignende Standpunkt, — et arbejde, som Ibsen havde indsendt til Videnskabernes Selskab før sin konkurrence, men som han havde fået tilbagesendt med forskellige kritiske bemærkninger, der bevirkede, at han lagde arbejdet til side.

Han er begravet på Holmens Kirkegård.

Kilder

Eksterne henvisninger 
 

Anatomer fra Danmark
Kirurger fra Danmark
Professorer fra Københavns Universitet
Danskere i 1800-tallet
Salmonsens
Titulære professorer fra Danmark
Riddere af Dannebrog
Personer i Dansk Biografisk Leksikon
Personer fra Jylland
Vinnytsja

Vinnytsja (, ; , ;  også kendt under andre navne) er en gammel by i det centrale Ukraine, der ligger ved bredden af den sydlige Bug. Den har et areal på og et befolkningstal på  indbyggere. Byen er det administrative center i Vinnytska oblast og den største by i det historiske område Podolien.

Byen er kendt siden middelalderen, og var sovjetisk luftbase under den Kolde Krig. Vinnytsja er nu et industrielt center (især domineret af Roshen-Konfektfirmaet), et voksende internationalt IT-outsource-center og den vigtigste base for det ukrainske luftvåben.

Venskabsbyer

Kilder

Eksterne henvisninger 

 

Byer i Vinnytska oblast
Aage Hansen

Aage Hansen er navnet på flere personer:

 Aage Hansen (filolog) (1894-1983) – dansk filolog, dr.phil.
 Aage Hansen (fængselsinspektør) (1900-1984) – dansk fængelsinspektør
 Aage Hansen (miljøaktivist) (1924-2008) – dansk fisker og miljøaktivist
 Aage Hansen (atlet Sparta) – dansk atlet fra IF Sparta
 Aage Hansen (atlet KIF) – dansk atlet fra Københavns Idræts Forening
Desuden:
 Åge Båring Hansen (1896-1962) – dansk borgmester
 Aage Christian Mørk Hansen (1908-1984) – dansk embedsmand
 Aage Fabricius Hansen (1875-1935) – dansk politidirektør
 Aage H. Hansen (1877-1955) – dansk købmand og konsul
SJIT Happens

SJIT Happens er en dansk sitcomserie, som bliver sendt på TV 2 Zulu. Det første pilotafsnit blev sendt i efteråret 2012, men i efteråret 2013 startede serien, hvor første afsnit blev sendt 1. september.

Sæson 5 af SJIT Happens var den sidste i serien, der havde premiere den 30. januar 2017, hvor det sidste afsnit blev sendt den 27. marts 2017 på TV 2 Zulu.

Medvirkende 
 Ruben Søltoft - Olau
 Stephania Potalivo - Ane
 Claes Quaade Mortensen - Emil
 Jonathan Harboe - Mads
 Nikolaj Stokholm - Øland
 Rasmus Bruun - Jung
 Roberta Reichhardt - Kathrine
 Amanda Collin - Lærke
Sofie Jo Kaufmanas - Liv

I mindre roller (dog mindst 3 episoder og talende roller) ses:

 Mathilde Solbakken - Rose
 Kathrine Elvira Boysen - Wilma 
 Ole Boisen - Klaus
 Jacobe Orry - Sarah 
 Christine Auchenberg - Louise
 Jon Lange - Robert
 Austa Lea Jespersen - Anastacia 
 Anna Berentina - Liva
 Lars Oluf Larsen - Far

Eksterne henvisninger 
 
 
 

Tv-programmer fra TV 2 Zulu
Komedieserier fra Danmark
Danske tv-serier fra 2010'erne